CELEX: 32020D1301
Language: bg
Date: 2020-09-17 00:00:00
Title: Решение (ЕС) 2020/1301 на Комисията от 17 септември 2020 година за одобряване от името на Европейския съюз на изменението на допълнение 1 към приложение XIII към Споразумението за търговия между Европейския съюз и неговите държави членки, от една страна, и Еквадор, Колумбия и Перу, от друга страна

18.9.2020   
               
               
                  BG
               
               
                  Официален вестник на Европейския съюз
               
               
                  L 304/6
               
            
         РЕШЕНИЕ (ЕС) 2020/1301 НА КОМИСИЯТА
         от 17 септември 2020 година
         за одобряване от името на Европейския съюз на изменението на допълнение 1 към приложение XIII към Споразумението за търговия между Европейския съюз и неговите държави членки, от една страна, и Еквадор, Колумбия и Перу, от друга страна
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Решение 2012/735/ЕС на Съвета от 31 май 2012 г. за подписване от името на Съюза и за временно прилагане на Споразумението за търговия между Европейския съюз и неговите държави членки, от една страна, и Колумбия и Перу, от друга страна (1), и по-специално член 4 от него,
         като има предвид, че:
         
                     (1)
                  
                  
                     Споразумението за търговия между Европейския съюз и неговите държави членки, от една страна, и Колумбия и Перу, от друга страна (2) (наричано по-долу за краткост „споразумението“), се прилага временно с Перу от 1 март 2013 г. (3) и с Колумбия от 1 август 2013 г. (4) Еквадор се присъедини към споразумението чрез протокол за присъединяване (5), който се прилага временно от 1 януари 2017 г. (6).
                  
               
                     (2)
                  
                  
                     В член 209 от споразумението се предвижда възможността да се добавят нови географски означения в допълнение 1 към приложение XIII към споразумението след приключване на процедура по предявяване на възражения и след разглеждане на географските означения, както е посочено в член 208 от споразумението.
                  
               
                     (3)
                  
                  
                     Колумбия представи на Съюза искане за добавяне на нови географски означения в допълнение 1 към приложение XIII към споразумението. Съюзът приключи процедурата по предявяване на възражения и разглеждането на две нови географски означения от Колумбия.
                  
               
                     (4)
                  
                  
                     В член 257, параграф 2 от споразумението се предвижда, че Подкомитетът по интелектуалната собственост, създаден от страните в съответствие с член 257, параграф 1 от споразумението, отговаря за оценяването на информацията, посочена в член 209 от споразумението, и за отправянето на предложения до Комитета по търговията, създаден от страните в съответствие с член 12, параграф 1 от споразумението, за внасяне на изменения в допълнение 1 към приложение XIII към споразумението.
                  
               
                     (5)
                  
                  
                     На 28 юли 2020 г. Подкомитетът по интелектуалната собственост извърши оценка на информацията във връзка с двете нови географски означения от Колумбия и предложи на Комитета по търговията да извърши съответните изменения в допълнение 1 към приложение XIII към споразумението.
                  
               
                     (6)
                  
                  
                     В член 13, параграф 1, буква г) от споразумението се предвижда, че Комитетът по търговията отговаря за оценяването и приемането на решения, предвидени в споразумението, във връзка с всякакви въпроси, отнесени до него от специализираните органи, създадени съгласно споразумението.
                  
               
                     (7)
                  
                  
                     В съответствие с член 14, параграф 3 от споразумението, в случаите, посочени в член 12, параграф 4, всяко решение се приема от ЕС страната по споразумението и от съответната андска държава, подписала споразумението, и поражда действие само между тези страни по споразумението, при условие че такива решения не засягат правата и задълженията на друга андска държава, подписала споразумението. Този въпрос попада в обхвата на разпоредбите на член 12, параграф 4, тъй като е свързан изключително с двустранните отношения между ЕС страната по споразумението и Колумбия, и е обсъждан на двустранно заседание на Подкомитета по интелектуалната собственост.
                  
               
                     (8)
                  
                  
                     Поради това допълнение 1 към приложение XIII към споразумението следва да бъде изменено и измененията да бъдат одобрени от името на Съюза,
                  
               РЕШИ:
         
            Член 1
            С настоящото решение измененията на допълнение 1 към приложение XIII към Споразумението за търговия между Европейския съюз и неговите държави членки, от една страна, и Еквадор, Колумбия и Перу, от друга страна, посочени в проекта на решение на Комитета по търговията, се одобряват от името на Европейския съюз.
            Проектът на решение на Комитета по търговията се съдържа в приложението към настоящото решение.
         
         
            Член 2
            Ръководителят на делегацията на Съюза в Комитета по търговията е оправомощен да одобри от името на Европейския съюз решението на посочения комитет.
         
         
            Член 3
            Настоящото решение се публикува в Официален вестник на Европейския съюз.
            
            След като бъде прието, решението на Комитета по търговията се публикува в Официален вестник на Европейския съюз.
            
         
         
            Съставено в Брюксел на 17 септември 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 354, 21.12.2012 г., стр. 1.
         
            (2)  Споразумение за търговия между Европейския съюз и неговите държави членки, от една страна, и Колумбия и Перу, от друга страна (ОВ L 354, 21.12.2012 г., стр. 3).
         
            (3)  Известие във връзка с временното прилагане между Европейския съюз и Перу на Споразумението за търговия между Европейския съюз и неговите държави членки, от една страна, и Колумбия и Перу, от друга страна (ОВ L 56, 28.2.2013 г., стр. 1).
         
            (4)  Известие във връзка с временното прилагане между Европейския съюз и Колумбия на Споразумението за търговия между Европейския съюз и неговите държави членки, от една страна, и Колумбия и Перу, от друга страна (ОВ L 201, 26.7.2013 г., стр. 7).
         
            (5)  Протокол за присъединяване към Споразумението за търговия между Европейския съюз и неговите държави членки, от една страна, и Колумбия и Перу, от друга страна, с оглед на присъединяването на Еквадор (ОВ L 356, 24.12.2016 г., стр. 3).
         
            (6)  Известие във връзка с временното прилагане между Европейския съюз и Република Еквадор на Протокола за присъединяване към Споразумението за търговия между Европейския съюз и неговите държави членки, от една страна, и Колумбия и Перу, от друга страна, с оглед на присъединяването на Еквадор (ОВ L 358, 29.12.2016 г., стр. 1).
      
      
         
            ПРИЛОЖЕНИЕ
            
               
                  РЕШЕНИЕ № […]/2020 НА КОМИТЕТА ПО ТЪРГОВИЯТА
                  от […] 2020 година
                  за изменение на допълнение 1 към приложение XIII към Споразумението за търговия между Европейския съюз и неговите държави членки, от една страна, и Еквадор, Колумбия и Перу, от друга страна
                  КОМИТЕТЪТ ПО ТЪРГОВИЯТА,
                  като взе предвид Споразумението за търговия между Европейския съюз и неговите държави членки, от една страна, и Еквадор, Колумбия и Перу, от друга страна, и по-специално член 13, параграф 1, буква г) от него,
                  като има предвид, че:
                  
                              (1)
                           
                           
                              На 16 декември 2016 г. Колумбия представи на Съюза искане за добавяне на нови географски означения в допълнение 1 към приложение XIII към споразумението в съответствие с член 209 от него. Съюзът приключи процедурата по предявяване на възражения и разглеждането на две нови географски означения от Колумбия.
                           
                        
                              (2)
                           
                           
                              В съответствие с член 257, параграф 2 от споразумението, на 28 юли 2020 г. на заседание на ЕС страната по споразумението и Колумбия Подкомитетът по интелектуалната собственост извърши оценка на информацията във връзка с двете нови географски означения от Колумбия и предложи на Комитета по търговията да извърши съответните изменения в допълнение 1 към приложение XIII към споразумението.
                           
                        
                              (3)
                           
                           
                              Поради това допълнение 1 към приложение XIII към споразумението следва да бъде изменено.
                           
                        
                              (4)
                           
                           
                              Съгласно член 14, параграф 3 от Споразумението за търговия решението за изменение на допълнение 1 към приложение XIII към споразумението може да бъде прието от ЕС страната по споразумението и Колумбия на заседание на Комитета по търговията, тъй като такова решение е свързано изключително с двустранните отношения между тези страни по споразумението и не засяга правата и задълженията на друга андска държава, подписала споразумението,
                           
                        РЕШИ:
                  
                     Член 1
                     В таблицата под буква а) — „Географски означения от Колумбия за селскостопански и хранителни продукти, вина, спиртни напитки и ароматизирани вина“, в допълнение 1 към приложение XIII към споразумението се добавят вписванията, съдържащи се в приложението към настоящото решение.
                  
                  
                     Член 2
                     Настоящото решение, съставено в два еднообразни екземпляра, се подписва от представители на Комитета по търговията, които са оправомощени да действат от името на страните по споразумението за целите на изменението му. Настоящото решение поражда действие от датата на полагане на последния подпис.
                     Настоящото решение влиза в сила в деня на приемането му.
                  
                  
                     Съставено в […] на […] година.
                     
                        За Комитета по търговията
                     
                     
                        
                           Ръководител на делегацията на ЕС
                        
                     
                     
                        
                           Ръководител на делегацията на Колумбия
                        
                     
                  
               
            
         
      
      
         
            ПРИЛОЖЕНИЕ
            
                        ARROZ DE LA MESETA DE IBAGUÉ
                     
                     
                        Ориз
                     
                  
                        CAFÉ DE SANTANDER
                     
                     
                        Кафе